הבית בראש ההר (נופי גילה לשעבר) הוא בית דיור מוגן בירושלים, מפואר ונמצא בשכונת גילה. הבית מיועד לבני הגיל השלישי העצמאיים, בו ייהנו מרמת חיים גבוהה מאוד, מאוויר הרים צלול וצח ומנוף ירושלמי נפלא. שכונת גילה ממוקמת על הרכס הדרומי, הגבוה ביותר בירושלים (850 מ' מעל פני הים), ועל כן הינה השכונה הגבוהה ביותר בירושלים מבחינה טופוגרפית. לכל דירה בבית יש מרפסת, וכל המרפסות צופות מלמעלה אל נוף יפהפה של העיר ירושלים. בבית בראש ההר ממשיכים הדיירים לנהל אורח חיים עצמאי, בסביבת מגורים איכותית ותומכת, בריאותית, בטיחותית, תרבותית וחברתית, לנוחותם והנאתם. בנוסף לחיי התרבות והחברה העשירים המתקיימים בבית, יוכלו הדיירים ליהנות מהפארקים, הגינות, קניון גילה ומרכזים מסחריים שיש בשכונה, וכן מן השירותים וחיי התרבות והפנאי שמציעה הבירה.
בית הדיור המוגן הבית בראש ההר שוכן בבניין גדול ומפואר בן 6 קומות, ובו 120 דירות הבנויות ברמות בינוי, עיצוב וגימור גבוהות ביותר. הדירות, בגדלים של 2, 2 וחצי ו-3 חדרים, הן דירות יוקרתיות, מרווחות, נוחות ומאובזרות. הדירות כוללות מטבח גדול עם ארונות מטבח רבים וציוד חשמלי, סלון, מקלחת ושירותים, חדר שינה, ממ"ד, מרפסת, מיזוג אוויר וחימום וכן חיבורים לטלוויזיה בכבלים ולאינטרנט.